SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	RNDr. Jozef Smrek, Katarína Tureková, Tomáš Šoltinský, Marek Bašista, Martina Podžubanová, Michal Paľo, Michal Petrovský	
Znalosť cudzích jazykov:	rusky – veľmi dobre, nemecky – dobre	

2.	Zahraničná pracovná cesta

Štát / mesto:	Rakúsko, Leoben	
Názov a adresa 
prijímajúcej organizácie:	Association"AYPT Forschungsforum junger Physiker" 
p.A. Physics Education
Faculty of Physics 
University of Vienna
Boltzmanngasse 5
A-1090 VIENNA
Austria  , info@aypt.at.
Gerhard Haas a Georg Hofferek – hlavní organizátori súťaže	
Účel cesty:	Sprievod družstva SLOVAKIA 1 - TEAMLEADER ( študenti Gymnázia Pavla Horova, Michalovce, Masarykova 1 ) na otvorenom Rakúskom kole turnaja AYPT 2014 v Leobene - Turnaj mladých fyzikov.	
Spôsob financovania 
(kto hradí cestovné, pobytové náklady, iné výdavky):	Iuventa Bratislava – Slovenský inštitút mládeže, Búdková 2, Bratislava.
Zabezpečená strava : večera 24.4., celodenná strava 25.4, raňajky a obed 26.4., malé občerstvenie počas celej súťaže , cestovné vlakom Bratislava – Viedeň- Leoben  a späť, ubytovanie v IVS v Bratislave a miestnu prepravu hradila Iuventa. Výhodou bolo, že na súťaž v Rakúsku nadväzovalo  Celoštátne kolo TMF v Bratislave 27.4-30.4.2014 – ušetrené náklady na cestovné, účastnícky poplatok v sume 500 € zaplatila Iuventa , všetci účastníci súťaže dostali od Iuventy vreckové v sume 45 €.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
23.4.2014	11:00-19:00 Cesta vlakom Michalovce – Bratislava, ubytovanie IVS Bratislava.	
24.4.2014	9:00-16:00 Cesta vlakom Bratislava-Viedeň-Leoben, ubytovanie hotel Kongress Leoben, Hauptplatz 1.
18:00-19:30 Otvárací ceremoniál súťaže , Montanuniversität  Leoben , Franz-Josef Straße 1.
	
25.4.2014	8:00-19:00 Súťaž Montanuniversität  Leoben.
19:00- 21:00 Slávnostná party.	
26.4.2014	8:00-17:30 Súťaž Montanuniversität  Leoben. 
17:00- 18:00 Záverečný ceremoniál - vyhlásenie výsledkov súťaže.
19:00-24:00  Cesta vlakom  Leoben-Viedeň – Bratislava.	
27.4.2014	00:40-16:00  Ubytovanie IVS Bratislava.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
24.4.2014	Po privítaní všetkých tímov Georgom  Hofferekom sa začal  Otvárací ceremoniál súťaže . 
Všetci zúčastnení študenti dostali  1 počítačový kľúč, každý zúčastnený dostal 1 bulletin o priebehu súťaže  a vizitku so svojím menom. V závere ceremoniálu sa uskutočnilo rozlosovanie súťaže. Pre našu výpravu bolo zvlášť potešujúce, že sme sa mohli stretnúť okrem nám známych vedúcich z GJH Bratislava  Michalom Hledíkom a Borisom Vavríkom aj s porotcami – bývalými úspešnými reprezentantmi SR vo fyzikálnych súťažiach Eugenom Hruškom a Petrom Vanyom. Spolu s Katarínou Turekovou – členkou našej výpravy – boli pre nás veľkou morálnou oporou  v úvode i v priebehu súťaže.	
25.4.2014	Doobeda sa uskutočnil  1.fyzboj súťaže, v ktorom sme sa stretli s tímami Slovinska a 3. tímom z ruského  TMF Jekaterinburgom. Zaujímavosťou bolo, že v úvode súťaže nám ruský tím zadal 6 úloh, ktoré sme museli odmietnuť ( už v národných  kolách sa ukázalo, že tieto úlohy urobilo  úspešne málo tímov ).Bez tejto malej penalizácie by bol konečný výsledok nášho tímu pravdepodobne ešte lepší. Napriek tomu sme po 1. kole súťaže boli na 6. mieste s pomerne malou stratou necelých 3 bodov na 2. miesto. Od 1. kola suverénne viedol Graz. 
V poobedňajšom 2. fyzboji sme mali za súperov tímy z dolnej časti tabuľky Irán 2 a dievčenský tím z Innsbrucku, ukázalo sa, že s tímami, ktoré boli po 1. kole na 12. a 13. mieste sa aj body získavali ťažšie .Po 2. fyzboji  sme klesli  na 9. miesto . V 2. kole súťaže sme získali 34.4 b .
Účasť na večernej party, ktorá sa uskutočnila v miestnej budove gymnázia, bola pre nás osviežením po celodennom súťažení. Na party sme sa  zdržali len krátko – bolo potrebné ešte vylepšiť prezentácie, ktoré pripadali do úvahy na druhý deň súťaže.	
26.4.2014	Doobeda sa uskutočnil 3.fyzboj súťaže, v ktorom sme sa úlohy už volili . Tu sme sa stretli s ďalším slovenským tímom z GJH – Slovenskom 2 a znovu s Innsbruckom.  Výborný súper z GJH i  slušný výkon dievčat z Innsbrucku  nám umožnil získať aj  výborné body v tomto kole : 49,5 b, čo bol v podstate najlepší výkon zo všetkých zúčastnených tímov v tomto výberovom 3. fyzboji. Tento výkon nás posunul na konečné 6. miesto s jednobodovou stratou na 5. Viedeň a štvorbodovou stratou na 4. Bielorusko.
Poobedňajšie finále si  mohli trochu  užiť , aj keď sme boli mierne sklamaní  z našej malej straty na isté medailové miesto. O to milší bol pre nás konečný výrok poroty : náš konečný bodový zisk stačil napokon na zisk ocenenia 3. miesto – bronzovú medailu.

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Navrhujem i v budúcnosti sa zúčastňovať tejto súťaže, vzhľadom na geografickú polohu by bolo ideálne sa zúčastňovať súťaže s dvomi družstvami zo Slovenska. 
Poznatky zúčastnených tímov z predchádzajúcich ročníkov odovzdať  v nastávajúcom roku ďalším zúčastneným tímom tak ako nám ich nezištne a obetavo  odovzdal pán Boris Vavrík ( vedúci družstva GJH v predchádzajúcom i v tomto ročníku AYPT ).
I naďalej môže byť súčasťou delegácie jeden porotca. Slečna Katarína Tureková svojimi skúsenosťami a žičlivosťou bola veľkým prínosom pre naše družstvo , ktoré hlavne v úvode súťaže pociťovalo veľkú zodpovednosť  a dôležitosť súťaže.
Výsledky súťaže budú referované Slovenskej komisii Turnaja mladých fyzikov, Iuvente Bratislava a riaditeľstvu Gymnázia Pavla Horova Michalovce.	

6.	Prehľad prinesenej dokumentácie a miesto jej uloženia 

Výsledky súťaže – diplom za 3. cenu ( bronzová medaila ), v celkovom umiestení 6. miesto spomedzi  14 účastníkov súťaže. 

7.	Osobitne vyhodnotený očakávaný prínos ZPC 

Kvalitou súťaž AYPT  ide neustále hore . Prispeli k nej aj oba slovenské tímy : tím Slovakia 1 – GPH Michalovce i tím Slovakia 2 – tím  GJH Bratislava. Vo finále sa stretli okrem GJH Bratislava i tímy Irán 1 a Graz. Pozitívom účasti družstva GPH Michalovce je , že sa svojou kvalitnejšou prácou ( reprezentovať v rámci rotácie víťazov regionálnych kôl Slovenskú republiku považovalo za veľkú česť )  priblížilo   k  slovenskej i medzinárodnej špičkovej škole v TMF – GJH Bratislava a potvrdilo svoje trojnásobné prvenstvo v Regionálnom kole súťaže TMF v rokoch 2012-2014.  Oba slovenské tímy dokázali konkurovať aj medzinárodným tímom Iránu, Bieloruska , Slovinska , najlepším rakúskym tímom a druhému  a  tretiemu tímu z TMF Ruska. 
Účasť študentov jednej školy na medzinárodnej súťaži   bude  inšpirovať aj ďalších študentov v  školách ku kvalitnejšej práci v súťaži Turnaj mladých fyzikov : za dlhodobé výsledky v celoslovenských a regionálnych kolách majú možnosť reprezentovať Slovenskú republiku v Rakúsku  na súťaži  s vynikajúcou organizáciou i kvalitou zúčastnených.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Odborná komisia Ministerstva školstva, vedy, výskumu a športu SR pre TMF  :
doc. František Kundracik, CSc., predseda komisie , FMFI UK Bratislava
RNDr. Martin Plesch, PhD., podpredseda komisie , DCPS, Fyzikálny ústav SAV Bratislava
Mgr. Mária Gajarová, tajomníčka komisie, Iuventa Bratislava

Súhlasím so zverejnením tejto správy na internete

Dátum:	4.5.2014	
Správu vypracoval
(meno a priezvisko, podpis):	Jozef Smrek	
Správu schválil
(meno a priezvisko, podpis):		

Príloha : 
Výsledky súťaže s umiestením tímu Slovakia 1  reprezentovaného GPH Michalovce  :
Rank	Team	TSP = 	 	
1 	Graz 	144.7 = 	45.9 + 51.6 + 47.2	
2 	Slovakia 2  GJH Ba	130.0 = 	33.4 + 47.1 + 49.5	
3 	Iran 1 	129.3 = 	37.7 + 46.4 + 45.2	
4 	Belarus 	126.2 = 	38.7 + 43.8 + 43.7	
5 	Vienna 	123.2 = 	41.0 + 35.0 + 47.2	
6 	Slovakia 1  GPH Mi	122.2 = 	38.3 + 34.4 + 49.5	
7 	Russia - Voronegh 	119.0 = 	38.4 + 36.7 + 43.9	
8 	Slovenia 	118.5 = 	41.1 + 42.2 + 35.2	
9 	Russia - Ekaterinburg 	111.4 = 	37.6 + 35.0 + 38.8	
10 	Salzburg 	106.6 = 	31.2 + 42.1 + 33.3	
11 	Iran 2 	98.3 = 	28.6 + 36.4 + 33.3	
12 	Innsbruck 	97.2 = 	26.4 + 26.9 + 43.9	
13 	St. Poelten 	87.8 = 	34.6 + 28.0 + 25.2	
14 	Admont 	77.9 = 	21.8 + 26.2 + 29.9	

Výsledky finále :

1.	Graz:            47.8 
2.	Slovakia 2:  45.4
3.	 Iran 1:         41.2